Document ID: 32014R0863

KOMISIJAS ĪSTENOŠANAS REGULA (ES) Nr. 863/2014
(2014. gada 7. augusts),
ar ko groza Regulu (EK) Nr. 1730/2006 un (EK) Nr. 1138/2007 attiecībā uz atļaujas turētāja nosaukumu benzoskābei (VevoVitall), kuru izmanto kā dzīvnieku barības piedevu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Uzņēmums Emerald Kalama Chemical BV saskaņā ar Regulas (EK) Nr. 1831/2003 13. panta 3. punktu ir iesniedzis pieteikumu, kurā ierosina mainīt atļaujas turētāja nosaukumu Komisijas Regulā (EK) Nr. 1730/2006 (2) un (EK) Nr. 1138/2007 (3).
(2)
Pieteikuma iesniedzējs apgalvo, ka atbilstīgi komerciālajam līgumam starp uzņēmumiem Emerald Kalama Chemical BV un DSM Nutritional Products Ltd. uzņēmumam DSM Nutritional Products Ltd. no 2014. gada 15. aprīļa pieder tirdzniecības tiesības uz barības piedevu benzoskābi. Pieteikuma iesniedzējs ir iesniedzis dokumentus, kas apstiprina šo apgalvojumu.
(3)
Atļaujas nosacījumu maiņas projekts ir tikai administratīvs un neparedz attiecīgās piedevas jaunu novērtējumu. Par pieteikumu tika informēta Eiropas Pārtikas nekaitīguma iestāde.
(4)
Lai atļautu tirgot barības piedevu ar DSM Nutritional Products Ltd. nosaukumu, ir jāmaina atļauju nosacījumi.
(5)
Tādēļ Regula (EK) Nr. 1730/2006 un (EK) Nr. 1138/2007 būtu attiecīgi jāgroza.
(6)
Drošuma apsvērumu dēļ nav nepieciešama tūlītēja ar šo regulu izdarīto grozījumu piemērošana Regulai (EK) Nr. 1730/2006 un (EK) Nr. 1138/2007, tādēļ ir lietderīgi paredzēt pārejas periodu, kura laikā varētu izlietot pašreizējos krājumus.
(7)
Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO REGULU.
1. pants
Grozījumi Regulā (EK) Nr. 1730/2006
Regulas (EK) Nr. 1730/2006 pielikuma otrajā slejā vārdus “Emerald Kalama Chemical BV” aizstāj ar vārdiem “DSM Nutritional Products Ltd.”.
2. pants
Grozījumi Regulā (EK) Nr. 1138/2007
Regulas (EK) Nr. 1138/2007 pielikuma otrajā slejā vārdus “Emerald Kalama Chemical BV” aizstāj ar vārdiem “DSM Nutritional Products Ltd.”.
3. pants
Pārejas pasākumi
Pašreizējos piedevas krājumus, kuri ir ražoti un marķēti pirms 2014. gada 28. augusta saskaņā ar noteikumiem, kas bija piemērojami pirms minētā datuma, var turpināt laist tirgū un lietot, līdz šie krājumi beidzas.
4. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 7. augustā

Labels: 10
3
17
6